open-index/open-wikipedia-markdown huggingface dataset:
Anne Rice

**Howard Allen O'Brien** seudónimu **Anne Rice**, **Anne Rampling**, **A. N. Roquelaure** (New Orleans; 4 otubri el 1941 - 2021), escrebiora estauniensi. Esposa Stan Rice i mairi Christopher Rice. Estuyó Bellas Artis ena San Francisco State University.

## Obra
Cumu Anne Rice:
* *Interview With The Vampire* (1976)
* *The Feast of All Saints* (1979)
* *Cry to Heaven* (1982)
* *The Vampire Lestat* (1985)
* *The Queen of the Damned* (1988)
* *The Mummy* (1989)
* *The Witching Hour* (1990)
* *The Tale of the Body Thief* (1992)
* *Lasher* (1993)
* *Taltos* (1994)
* *Memnoch The Devil* (1995)
* *Servant of the Bones* (1996)
* *Violin* (1997)
* *Pandora* (1998)
* *The Vampire Armand* (1998)
* *Vittorio the Vampire* (1999)
* *Merrick* (2000)
* *Blood and Gold* (2001)
* *Blackwood Farm* (2002)
* *Blood Canticle* (2003)
* *Christ the Lord: Out of Egypt* (2005)
* *Christ the Lord: The Road to Cana* (2008)
* *Called Out of Darkness: A Spiritual Confession* (2008) (autobiographical)

Cumu Anne Rampling:
* *Exit to Eden* (1985)
* *Belinda* (1986)

Cumu A. N. Roquelaure:
* *The Claiming of Sleeping Beauty* (1983)
* *Beauty's Punishment* (1984)
* *Beauty's Release* (1985)

Entri los sus cuentus s'alcuentran:
* *October 4th, 1948* (1965)
* *Nicholas and Jean* (first ch. 1966)
* *The Master of Rampling Gate* (1982)

## Atijus p'ahuera

* Páhina oficial Anne Rice
* Anne Rice a la Random House Australia
* Entrivista escrebias en Amazon.com
Lucía Etxebarria

**Lucía Etxebarría de Asteinza** (Valéncia, 7 de Diziembri 1966) escrebiora española de pairis vascus de Bermeo. Estuyó filologia ingresa i periodismu en Mairil.

## Obra

### Puesia
* *Estación de infierno* (2001)
* *Actos de amor y de placer* (2004)

### Novelas
* *Amor, curiosidad, prozac y dudas* (1997)
* *Beatriz y los cuerpos celestes* (1998)
* *Nosotras que no somos como las demás* (1999)
* *De todo lo visible y lo invisible* (2001)
* *Una historia de amor como otra cualquiera* (2003)
* *Un milagro en equilibrio* (2004)
* *Cosmofobia* (2007)
* *Lo verdadero es un momento de lo falso* (2010)
* *El contenido del silencio* (2011)
* *Dios no tiene tiempo libre* (2013)
* *Cuentos clásicos para chicas modernas* (2013)
### Ensayu
* *La historia de Kurt y Courtney: aguanta esto* (1996)
* *La Eva futura. La letra futura* (2000)
* *En brazos de la mujer fetiche* (2002), con Sonia Núñez Puente
* *Courtney y yo* (2004)
* *Ya no sufro por amor* (2005)
* *El club de las malas madres* (2009), con Goyo Bustos

### Guion
* *Sobreviviré* (1999). David Menkes i Alfonso Albacete
* *Amor, curiosidad, prozac y dudas* (2001). Miguel Santesmases
* *La mujer de mi vida* (2001). Antonio del Real
* *I love you baby* (2001). David Menkes i Alfonso Albacete

### Algotrus
* *La vida por delante: voces desde y hacia Palestina* (2005)

## Premius i reconocencias
* 1998 Prémiu Nadal: *Beatriz y los cuerpos celestes*
* 2001 Prémiu Primavera de novela: *De todo lo visible y lo invisible*
* 2004 Prémiu Planeta: *Un milagro en equilibrio*

## Atijus p'ahuera
* Páhina presonal de Lucía Etxebarría
* Bitácura
* Chat (27/04/2004) en www.elmundo.es
Bill Gates

**William Henry Gates III**, mas coñociu cumu **Bill Gates** tuvu nacéncia el 28 d'Otubri e 1955 en Seattle, Washington, Estaus Uníus.
Crió la impresa e software Microsoft en 1974, huendu entovía pupilu ena Univelsiá e Harvard. Bill Gates es el primel ena lista las mayoris hortunas hecha pola rivista *Forbes*.

## Atijus
Aguzalapi

Un **aguzalapi**, es el estrumentu que se gasta pa afinal la maera i la punta grafitu destiná a escrebil dun lapi quandu ésta s'á engrosau pol sel usau u quandu el lapi es nuevu. Es endispensabri quandu se trata de dal caliá a la escrebiura, ya que normalmenti s'engrosa la punta el lapi con el su usiu. Dessistin aguzalapis de várius tipus i tamañus d'alcuerdu al grossol de los diversus lapis que dessistin. 

El mas gastau es el aguzalapi portati, qu'es chiquininu con cerca de 2,5 centímetrus de tamañu i que nu tien denguna pieça movi. Tien una fina navaha que s'atornilla a una cubierta de prásticu u metal, qu'enclui un buracu pondi s'entrouci el lapi. Estus aguzalapis puein sel simpris u estal encluius nun envasi destinau a recogel las virutas sin guarreteal.

## Atijus
Bitácura dun colecionista d'aguzalapis
Afinas

Las **Afinas** (, trascrebiu en latín cumu **' i avezis en singulal **') son una aldeina u ** ateniensi nu mu largu de Maratón, al noresti el Ática.

La tradición ateniensi hazi rescrecel desti demu a Tirteu, cantautol elehias marcialis. Tamién enas Afinas Tesseu encurtó a Elena de la que cudió la mairi el rei ateniensi, Etra. Esti demu lo tomarun endispués los helmanus della, los Dioscurus de que le didun enteracionis d’estal pallí.

## Referencias
Tirteu

**Tirteu** (en griegu *Τυρταῖος*) cantautol líricu griegu.

## Via
Son escasinus los endirguis tocantis a la via desti cantautol. Vivió pal sigru VII e. C. i la tradición ateniensi dis que nació nel demu las Afinas. Pol oráculu los Delfus Tirteu partició ena segunda guerra contra los messénius i pol esti mistériu veloí es ascritu a Esparta, ondi viviria. Ena socieá espartana paicia sel una contradición abel un ciaanu que huera cantol quandu la su labol era la de sel sordau.

## Obra
Tirteu compusu elehias escrebias en dialeutu hóniu de las que se conselvan relativamenti estensus cachinus grácias a la antolohia hecha pol Huan Estobeu.

De la mihina de mas de venti testus conselvaus de Tirteu destacan quatru pola su estensión, una relativa a la güena lei u *εὐνομία* i los otrus tres cancionis marcialis. Enas cancionis marcialis tipu parenéticu se harrea a los sordaus espartanus al runchaeru, paque seyan rézius i dinus descendientis la estirpi Zeus. 

Endrentu destas cancionis dessisti una deferéncia sigún el harreu se lo haga a los sordaus veteranus, de la quinta el cantol, ondi velequí esti s’enclui endrentu gastandu el *ἡμεῖς* "musotrus" u sigún el bichu lo haga a los nuevus, gastandu el *ὺμεῖς* "vusotrus". 

Las vertuis el guerreru —espurechas a las del éroi oméricu— afrorecin nestas cancionis de hurreu, sin éticas ni retólicas: sin çorçoleu ca sordau ebi hazel la su labol cumu parti dun todu. Enas sus cancionis está el miahón el pensaeru i vivieru melital espartanu.
Ilustración

La **ilustración** , tamien conocia comu el **sigru las lucis**, es una corrienti filosofica, política i social, que apaici en Fráncia, el Réinu Uniu i Alemaña i que aluspues s'esperrió hata algotras partis d'Ocienti duranti el sigru XVIII, llamau sigru las lucis.

Abada dendi el Razionalismu i el Emperialismu el sigru XVII hata la Revolución Endustrial el sigru XVIII, la Revolución Francesa i el Liberalismu. La espresión estética desti movimientu inteleutual, es el Neoclassicismu. Es un movimientu cultural que abió una grandi enfluencia nel aspetu económicu políticu i social.
Trýpes

Los **Trýpes** (en griegu *Τρύπες* "furacus") eran un grupu música rock griegu.

## Biografia
El grupu nació en 1983 quandu Yánnis Angelákas i Yógos Karrás, enfruyius pol punk la epoca compusun las primeras canciones i se compellarun nel grupu *Τρύπες*, hunta el batería Kóstas Floroskoúfi i el quitarrista Mihális Kanatídi. Esti velequí namás duró poquinu ena banda, pos al sotru añu passó a acupal el su puestu Bábis Papadópoulos.

Nel 1985 espubrican el su primel discu omónimu ena compañia Ano-Kato cola participación Mihális nuna las cancionis. Tras esti discu Kóstas tamién dehuyó de la banda i hue sustituiu pol Yórgos Tólios.
 
Pocu tardarun en sel consierá la banda rock mas emportanti sulhia en Grécia, cuya canción *Ταξιδιάρα ψυχή* se convirtió nel inu la música rock griega.

Nel 1987 huyerun de la su primel compañia, assinque tuvun que grabal el siguienti discu *Πάρτυ στο 13º όροφο* con dineru emprestau. Filmarun un nuevu contratu cola compañia Virgin —compañia ena que remanecerian— ena primavera dessi mesmu añu, puyendu a la final espubrical essi discu. Esti bichu s’alcuentra angañu entri los cincu mihoris discus la escena rock griega de tolos tiempus.

En 1990 sal el tercel discu *Τρύπες στο παράδεισο* i tocan pol primel vezi huera Grécia nel festival de Belfort, en Fráncia.
Tres añus endispués espubrican el su quartu discu, *Εννιά πληρωμένα τραγούδια*. Nesti mesmu añu graban la música pa la pinicla *H εποχή των δολοφόνων* de Νίκος Γραμματικός. 

En 1994 Karrás i Angelákas cola colabutación de Γιώργος Χριστιανάκη graban el discu *Υπέροχο τίποτα* que sedria el primeru dotrus discus colabutativus. Nesti mesmu añu espubrican el quintu discu estuyu llamau *Κράτα το Σώου Μαϊμού*.

Las atuacionis pol Grécia i otrus paisis los enraban nel espubricaeru el su próssimu discu *Κεφάλι γεμάτο χρυσάφι*, nel 1996.

En 1999 espubrican el su úrtimu discu, *Μέσα στη νύχτα των άλλων*, añu esti en que Angelákas espubrica un libru. Endispués destu vendrian otras colabutacionis, cumu la banda sonora la pinicla *Χώμα και νερό* (ena qu’atua el própiu Angelákas).

## Miembrus
* *Γιάννης Αγγελάκας*: vozis.
* *Γιώργος Καρράς*: bahu, vozis.
* *Μπάμπης Παπαδόπουλος*: quitarra, vozis.
* *Γιώργος Τόλιος*: bateria.

Otrus miembrus que holmarun parti el grupu u colabutarun huerun:
* *Mιχάλης Κανατίδης*: quitarra.
* *Κώστας Φλωροσκούφης*: bateria.
* *Γιώργος Χριστιανάκης*: tecrau.
* *Ασκληπιός Ζαμπέτας*: quitarra.

## Discografia
* *Τρύπες*, 1985.
* *Πάρτυ στο 13ο Όροφο*, 1987.
* *Τρύπες στον Παράδεισο*, 1990.
* *Εννιά Πληρωμένα Τραγούδια*,1993.
* *Κράτα το Σώου Μαϊμού*, 1994.
* *Κεφάλι Γεμάτο Χρυσάφι*, 1996.
* *Μέσα στη Νύχτα των Άλλων*, 1999.

## Atihus
Web hecha polos siguioris https://web.archive.org/web/20090215135142/http://trypes.coolfreepage.com/
Númiru aureu

El **númiru áureu** o **d'oru** (tamién llamau **númiru doráu**, **seición áurea**, **razón áurea**, **razón dorá**, **miía áurea**, **proporción áurea** i **divina proporción**), reprehentáu pola letra griega φ (fi) (en onol al escurtol griegu Fidias), es el númiru irracional:

φ = 1,618033988\,749\,894\,848\,204\,586\,834\,365\,638\

Se trata de un númiru alhebraicu que posei muchas propieais enteresantis i que hue cabilau ena antigüedá, no cumu “unidá” sinu cumu relación o proporción. Las hormas definiás cun la raçón àurea an siu considerás esteticamenti agraáblis ena cultura d'ocienti, de maera que la proporción divina s'a gastau frecuentementi a lu largu de la Estória nel arti i el diseñu. Tamién dessisti ena naturaleça, ena ramificación de determinás plantas, ena desposición de los petalus las dalias i algotras froris, la destribución de las ohas nun tallu, la relación entri el grosol de las ramas principalis i el troncu dun árbul, la distancia entri las espiralis duna Piña, la relación entri el longol de un sel humanu i la altura del su ombligu. 
 

## Atijus
* El númiru de Oru - La Razón Aurea
* http://www.palermo.edu/ingenieria/downloads/Investigacion/ElNumeroyloSagrado1P.pdf
* Proporción Áurea 
* Astronomy.swin.edu.au (Fi, la seción áurea).
* ChampionTrees.org (Fi: la proporción divina).
Puenti de Weatstone

Una **puenti e Wheatstone** DOH es un estrumentu eléctricu de miía deseñau pol Samuel Hunter Christie en 1832, mehorau i popularizau pol Sir Charles Wheatstone en 1843. Se Gasta pa miil resisténcias desconocias meyanti el equilíbriu los braçus de la puenti. Estus están holmaus pol cuatru resisténcias que holman un cercuitu afechau, huendu una dellas la resisténcia bahu miía.

## Atihus
* Calculaora duna puenti e Wheatstone
Sistema de guia

Un **sistema de guia** es un dispositivu  gastau pa ayual ala navegación d'una navi, avión, misil, etc. 
El mas conociu es el Global Positioning System o GPS: esti sistema de satelitis premiti conocel la posición medianti la triangulación, gastandu satelitis con órbitas conocias.

## Atijus

* Electro Gyrocator de Honda
* Urteilsammlung zu KFZ-Navigationsgeräten
* Spezielle Navigationssysteme für Blinde und Sehbehinderte
Romaní

El **romaní** es una luenga indouropea, del grupu indoariu septentrional, tamién alcibi el nombri e *luenga gitana* pol sel la palra velnacula d'esta etnia.
La truherun a Uropa migracionis de los **romá** dendi'l noroesti de la Índia; la luenga sufrió muchas apoltacionis i alteracionis; estandu ogañu mu dialetaliçá. El númiru de palrantis nu esta craru peru paez que sedría d'entri 6 i 10 millonis, 998 en España.
## Devisión interna
# Asiáticu.
# Armeniu.
# Europeu:
## Vlax
## Balcánicu
## Central
## Septentrional

## Gramática
El sistema vocálicu i consonánticu de tos los dialetus romaníes se deriva craramenti del sánscritu; dalgunus de los cámbeus correspuendin a los abius enas luengas índicas de ogañu, otrus correspuendin a un estau más arcaicu. Ca unu de los dialetus uropeos está carateriçau pol una huerti enfruencia de las luengas vizinas, sobri to nel léssicu, enqui tamién en la fonología, morfología i la sintassis. 
:El pronombre demostrativu es *adava* (‘estu’), *odova* (‘esu’), enqui chamba muchu dialetalmenti.
:Interrogativu 
:ko(n) (‘¿quín?’), 
:so (‘¿qué?’). 
:La numeración del 1 al 10 es la siguienti:

:1: ek, 
:2: dui, 
:3: trin, 
:4: štar, 
:5: pamz, 
:6: šov, 
:7: efta, 
:8: oxto, 
:9: en'a, 
:10: deš, 
:20: biš, 
:30: tranda, 
:40: štar var deš, 
:100: šel. 
:El ordin de la frasi es suhetu, verbu y ohetu.

## Referencias


## Atihus
* Wikipedia en romaní
* estuyu de las luengas romanís en Uropa
Alcifrón

**Alcifrón** (en griegu *Ἀλκίφρων*) hue un escrebiol i quiziá retol griegu.

## Via
La pressona Alcifrón se desconoci en tolos sintius. Apeninas dessistin unas poquinas referéncias de duosa vericiá al tentu la ativiá desti pressonahi estóricu, ya que nu se conselva denguna bicha a él ena Antigüeá. Los poquinus endirguis son posterioris. El bizantinu Isaac Tzetzes mienta paí sel Alcifrón hablativu —*ῥήτωρ*—, parabra que tamién apaici nangunus manuscritus la su obra. Ustáciu de Tessalónica lo pon de aticista, algu que quea craru nel su estilu. De la su obra poquinus endirguis se puein espigal, pola tipolohia, anque del su estilu se l’enquaira ena Segunda Sofística i pol angunus rasgus holmalis los filólogus atopan angún acolleramientu con Lucianu de Samosata. 

Hueraparti destus endirguinus pocu fiabris, ná se sabi al tentu Alcifrón.

## Obra
L’obra Alcifrón s’á conselvau grácias al epistoláriu que hizu en 1499 Marco Musuro en Venécia. La coleición cartas que remanecin desti escrebiol albarcan un total de 123 testus cuyus angunus son framentárius, deviius sigún la traïción qu’arrancó Schepers en el sigru XX en quatru librus. El critériu tassonómicu resurtó sel el de la professión los destinatárius las cartas, assinque veleí hue el de:
* Libru I: *Cartas a pescaoris*.
* Libru II: *Cartas a campusinus*.
* Libru III: *Cartas a gandinguerus*.
* Libru IV: *Cartas a furriacas luhu*.

## Abreviaturas
Hormi al *Liddell-Scott*, esti autol possei l’abreviatura "Alciphr." proceenti el nombri latinizau *Alciphro*.

## Bibliografia
* Liddell H., G., Scott R., *A Greek-English Lexicon*, Oxford, 1996.

* Teofrasto, *Caracteres*; Alcifrón, *Cartas*, entrod., trad. i notas de E. Ruiz García, Mairil, Gredos, 1982.
Mikel Laboa

**Mikel Laboa Mancisidor** (Pasahi, San Sebastian, 1934 - San Sebastian, 2008) hue un cantanti, músicu, pueta i compositol vascu, relevanti nel panorama musical pola su capaciá d'uñil la traïción literária i musical colos motivus vanguardistas mas atrevius. Duranti los añus 60 hundó huntu cun otrus artistas vascus el grupu cultural Ez Dok Amairu (No dessisti el treci), que buscaba revitaliçal dendi divelsus ámbitus la cultura vasca. El su discu Bat-Hiru e 1974 hue lehiu «Mehol Discu Vascu de la Estoria» pol una votación populal del Diario Vasco haz unus pocus añus. Dalgunas de las sus cancionis s'an convertiu ya en clásicus popularis que horman parti del folclore vascu, especialmenti el Txoria txori («El páharu (es) páharu», en estremeñu), su canción más coñocia, que chegó a sel interpretá pol Joan Baez. Laboa tuvu la su nacéncia el 15 de Húniu de 1934 ena localiá vasca de San Sebastián, i espenó la madrugá del 1 de Diciembri de 2008 tamién en San Sebastián a la eá de 74 añus.

## Discugrafía
* *Lau herri kanta*, 1964 (EP)
* *Ursuako Kantak*, 1966 (EP)
* *Bertolt Brecht*, 1969 (EP con testus de Bertold Brecht)
* *Haika Mutil*, 1969 (EP)
* *Euskal Kanta Berria*, 1972 (LP colos sus EP's anterioris)
* *Bat-Hiru*, 1974. (Dobri LP).
* *Lau-bost*, 1980 (Dobri LP).
* *6 (Sei)*, 1985. 
* *Lekeitioak*, 1988 (Recopilatóriu los sus *lekeitioak*)
* *12 (Hamabi)*, 1989
* *14 (Hamalau)*, 1994
* *Mikel Laboa Zuzenean*, 1997 (Discu en direutu).
* *Zuzenean II - Gernika*, 2000 (Discu en direutu).
* *60ak+2*, 2003 (Recopilatóriu de las sus obras los añus 60).
* *Xoriek - 17*, 2005
* *Lekeitioak*2007

## Huentis

## Atihus
*Donostia-San Sebastiánhttps://ext.wikipedia.org/wiki/San_Sebasti%C3%A1n
*Canción ''Txoria txori''
* Mikel Laboa en Musikazblai.com
* Mikel Laboa ena Enciclopedia Auñamendi (''www.euskomedia.org'')
* Entrevista a Mikel Laboa en ''www.euskonews.com''
José Benito Mateos Pascual

**José Benito Mateos Pascual** es un tamborileru, escrebiol i políticu charru.

## Via
José Benito, "Txebe", tuvu nacéncia en Mairil en jeneru del 1974, iju padris charrus (el pairi de Villarrubias i la mairi de Peñaparda). Tamién tieni antepasaus n'Estremaúra, pos una de las sus bisagüelas nació ena Torri Don Miguel (Cáciris).

Anduvu viviendu en Tenerifi pol dos añus a finalis la décaa los 70 i endispués ahuyó pa Leganés, enos Mairilis. Hogañu vivi nel pueblu de Peñaparda (Salamanca).

Hizu la carrera Impresarialis ena Univelsiá Carlos III. Es unu los pocus tamborilerus dessistentis, ehelciendu en Peñaparda, Villarrúbias ansimesmu comu ena Casa de Salamanca en Leganés y nel grupu "Chabarconis d'El Rebollal", del que es co-fundaol.

La su labol ena cultura oral i musical de pal Rebollal es notabri, llevandu la rivista dehital *La Gurulla*, trebahandu cumu tamborileru i escrebiendu al tentu la zona. Dispués del su pasu por el PREPAL (Partíu Regionalista del País Leonés, 2004-2016), dendi'l añu 2016, melita enas filas del partiu leonesista UPL (Uñión el Pueblu Leonés) . Jué'l candidatu pola UPL a las Cortis autonómicas pola provincia de Salamanca enas Eleicionis Autonómicas del añu 2019.

## Obras
Amás de labutal en *La Gurulla*, tien espubricau várius librus:
* *Breve descripción de Peñaparda*. (añu 2002)
* *El corral los mis agüelus* (puemáriu, añu 2004). La puesía "Jálama", d'esti libru, jué leída el 26 de mayu de 2010 en las Cortis de Castilla y León comu parti d'una Proposición No de Lei (PNL) pa la defensa de la lengua leonesa.
**El Principinu* (añu 2021), tradución a la "palra d'El Rebollal" del libru "Le Petit Prince"
**L'Alicia nel país de las maravillas* (añu 2026), trauzión aviá col aditol Álvaro de Benito.

Escribi tamién cuentus en la palra d'El Rebollal, habiendu recebíu premius varius d'ellus.

## Referencias


## Bibliografia
* Mateos Pascual, J.B. *"Breve descripción de Peñaparda".* Mairil, Edición Personal. 2002
*Mateos Pascual, J. B., "*El corral los mis agüelus"*, Mairil, Edición Pressonal, 2004.
*Antoine de Saint-Exupéry / Mateos Pascual, J.B. (tradución) *"El Principinu".* Mairil, Libros desde Tuma, 2021

## Atijus p'ahuera
* La gurulla
* El Rebollal
*Parti d'El Rebollal
Évora

**Évora** es una ciá del sul de Portugal, capital del destritu el mesmu nombri, cerquina a Lisboa. Évora es el centru duna región minera i agrícola; en ella se proúzi corcha, mármul, amiantu, iierru i cobri; tamién se crían mulas. Posei una puebración de 46.700 abitantis.

## Referencias
Gadolíniu

El **gadoliniu** es un elementu químicu la tabra perióica cuyu símbulu es Gd y cuyu númiru atómicu es 64.

Supiendu que la temperatura de Curie el gadoliniu es 292 K (18,85&nbsp;°C), el su magnetismu dependerá de la temperatura ambienti. Pol cima d'essa temperatura sedrá paramagnéticu y ferromagnéticu pol baju.
_[ko:가돌리늄]]
Tímpanu

El **tímpanu** es una membrana elástica, semitrasparenti y una mijina cónica que comunica el canal auditivu estelnu con el oyíu meyu.

La membrana timpánica es mu dergainina, míi más u menus entri 8 y 10 mm de diametru, cubierta pol piel finina ena su cara estelna y pol mucosa 'el oyíu meyu ena su cara intelna. Tíni una depressión (concavidad jaðia el canal auditivu estelnu) jolmá pol processu lateral del güessu martillu que s'entra ena membrana timpánica.

Esta se muevi cumu consecuencia las vibracionis del airi que llega a través del canal auditivu estelnu. Los movimientus de la membrana timpánica se trasmiten al oyíu intelnu pol me el movimientu los güessus del oyíu meyu.
Barca

**Barca** puei sel:
* **[[Barca (meiu trasporti)|Barca]]**: meiu de trasporti acuáticu, escapás de flotal nel augua.
* Barca: Monicípiu la província e Sória.
GPS

El **GPS** tamién conociu cumu **Global Positioning System**, enqui el su nombri correutu es **NAVSTAR-GPS** es un sistema e satelitis que premiti conocel la posición dun ohetu, una presona, un veículu o una navi, con una precisión de hata de centímetrus, gastandu GPS diferencial cun satelitis d'órbitas conocias. 
## Atihus

* Sitiu web educativu sobri el sistema GPS creau pol gobiernu de EE.UU.
Policleto

**Policleto** (en griegu **Πολύκλειτος**), llamau «*el Viehu*» pa diferencialu del su ihu, hue un escurtol del siglu V a. C. Huntu cun los famosus Fidias, Mirón i Cresilas, es el más emportanti escurtol de la Antigüeá crásica. 
## Obras
* *Doríforo* o portaol de una lança, que sobrevive en horma de numerosas copias romanas. 
* *Discóforo* 
* *Diadumeno* (puniéndosi la diadema del triunfu)
* *Hermes* 
Policleto, hunto cun Fidias, creó el estilu grieg crásicu. Enqui denguna de las sus obras orihinalis sobrevive creó conscientementi un *Kanon*.

## Galería

Image:02 10 2024 Photo Paolo Villa-Napoli-mann-Museo Archeologico-FO232526tris-Arte Greca copia romana-Policleto Doriforo Polykleitos Doryphoros from Pompeii-marmo marble carrara.jpg|Doríforo («portaol de una lança») de **Policleto**, un tempranu ehemplu de *contrapposto* crásicu.
Chiasmo Contrapposto-Canone Canon policleteo (2of3pages)-scheme-diagram-photo Paolo Villa 2024 CC BY-SA 4.0 (and italian Law & MiC)- Doryphoros by Polykleitos, photo-scheme-diagram.pdf|*contrapposto* crásicu
Image:Diadoumenos-Atenas.jpg|Un Diadumeno policretiano, en una copia de mármul romana (Museo Arqueológico Nacional de Atenas)
Image:Discophoros BM.jpg|*Discóforo*(Museo Británico)


## Huentis
* http://35.1911encyclopedia.org/P/PO/POLYCLITUS.htm «Polyclitus»

## Atihus
* smARThistory - ''Diadumenos''
* commonshttp://commons.wikimedia.org/wiki/Category:Polykleitos
Luenga estónia

La **lengua estoña** (*eesti keel*) es una luenga finu-ugria palrá por alreol de 1.100.000 pressonas qu'ena su mayol parti vivin en Estoña.

L'estoñu no está emparentáu con denguna delas sus lenguas vezinas, letón o lituanu, las qualis sonin luengas bálticas, sinu col finés, palráu al otru láu del golfu de Finlandia, i tamién, anque mu lejanamenti, col húngaru. Está tamién estrechamenti emparentáu con luengas vezinas con poquinus palrantis cumu el vepsu u el livoniu. Sin bargu, a pesal dela creyencia d'angunus, los dialetus del estoñu del norti no sonin lo bastanti autáus al finés comu pa premitil que s'entiendan ellus i ellus.

## Caraitirísticas
Una delas caraitirísticas destintivas del estoñu, compartía namás con angunas delas luengas vezinas con poquinus palrantis almientás, es que los fonemas que gastan puein contal con tres deferentis gráus de cantiá u destensión: fonemas brevis, largus i supilargus (nel casu d'angunas consonantis, se podría palral de geminás i supigeminás). La deferencia entri los fonemas largus i los supilargus está lo mesmu ena su acentuación comu ena su prolongación. Sin bargu, no se hazi destinción entri fonemas largus i supilargus en estoñu escrevíu. Por exempru, *lina* quedría izil "mantel", *linna* (prenunciáu con n geminá) sedría "del puebru" (genitivu de *linn*) i *linna* (prenunciáu con n supigeminá) sedría "al puebru" (ilativu de *linn*). Igualmenti, *sada*, con vocal brevi, quedría izil "cien" i *saada*, con vocal larga, sedría "consigui", "acibi" (imperativu), mentris que *saada*, con vocal supilarga, sedría "consiguil" u "acibil" (enfinitivu).
Luenga islandesa

El **islandés** es la luenga oficial que se palra en Islandia. Preteneci a la familia de las luengas germánicas, grupu germánicu septentrional, subgrupu escandinavas ocientalis. Es una idioma flexiva con más comprejiá molfológica que las otras palras gelmánicas vivas, de jechu se trata de la palra gelmánica viva más alcaica. La palran arreol de 300.000 presonas. Las escasas diferencias entri las variantis d'islandés nu suponin dialectus diferenciáus, juendu la luenga germánica más homogenia.
Fidias

**Fídias** (*Pheidias*) trascritu pol angunus autoris cumu Fídias - *Phidias*-, derivau del griegu *Pheidías* , ihu de Càrmides, (490 aC - 432 aC) hue un escurtol griegu, considerau universalmenti cumu el mehol escurtol cràsicu i probablementi el mehol de tolos tiempus. Fidias deseñó las estatuas de la diosa Atenea ena Acrópolis de Atenas (*Atenea Partenos* drentu del Partenón i *Atenea Promacos*) i la colosal estatua sedenti de Zeus en Olimpia. Las obras atenienses huerun aparentementi encargu de Pericles nel añu 447 a. C. Pericles gastó el dineru de la Liga e Delos pa pagal a Fidias pola su obra.

## Obras

* *Atena Partenos*
* *Estatua de Zeus* en Olímpia
* *Estatua de los Dioscurus*, nel Monti Cavallo en Roma

## Atihus
Minermu

**Minermu** (en griegu *Μίμνερμος*) hue un cantautol i frautista griegu.

## Via
Pocu u ná se sabi de la via desti cantautol. S’inora la fecha la su nacéncia, duandu entri dos possibris cronolohias: una tardia que lo enquairaria entri los primerus líricus ena segunda metá el sigru VII i otra mas recienti a primerus el sigru VI. Abemus datus proceentis del léssicu Suda, anque n’assolutu son crarus. Asseñala la 37 olimpiá ena que *γέγονε*, es izil, entri los añus 632-629 puu bel naciu u puu arcançal la frol la via que pa los griegus andaba pa los 40 añus.
 
Nesti mesmu léssicu se dis que hue paí ihu dun tal Licirtiadi i da cumu possibris lugaris nacéncia Colofón, Esmirna (ciais hónias) u Astipalea. Polo heneral se crei sel de Colofón.

Ena Antigüeá hue mu apreciau pola sensualiá los sus puemas, huendu el pueta *γλυκύς* (u *λιγύς* en parabras la Suda) "duci" pol esceléncia.

## Obra

Minermu puu bel escrebiu muchas obras cumu assigura el léssicu Suda, peru hue anombrau mas bien polos sus puemas eróticus i pol el cantu hundacional a Esmirna. Se conoci qu’escrebió en ton épicu un largu puema con el nombri *Esmirneida*. Esti bichu hazi emparentalu con Esmirna, anque nu quieri izil estu que naciera allí. Hueraparti desti puema del que mas ná sabemus acetus essíguus cachinus, Minermu cautivó la elehia compusiendu sensualis dísticus andi tiempu, belleza, amol, vehés i muerti s’enfrontilan entri ellus i ellus atihaus al apegu al cuelpu. Estus pueminas s’arrecohierun antañu nun libru entitulau  *Ναννώ* (*Nanu*).

## Abreviaturas
Esti autol, hormi al *Liddell-Scott*, alcibi l’abreviación "Mimn." del su nombri latinizau *Mimnermus*.

## Bibliografia
* *Suidae Lexicon*, ed. Ada Adler, Stuttgart 1967.
* VV. AA., *Antología de la poesía lírica griega*, entrod. i trad. C. García Gual, Alianza, Mairil, 2001.

## Atihus
* Tradución el cachu 1 al estremeñu
Oru

L**'oru** (del latín *AURUM*) es un elementu, químicu de númiru atómicu 79, assitiau nel grupu 11 la tabra periódica. El su símbolu es *Au*, le vien dau pol me del su nombri en latín. 
Es un metal de transición brandu, brillanti, amarillu, pesau, maleabri, dúti (trivalenti i univalenti) que nu reaciona cona huerça produtus químicus, peru qu'es sensibri al cloru i al áugua régia. 

## Aplicacionis
* Amás del su usu en joyeria, l'oru se gasta en ordenadoris, telecomunicacionis, navis espacialis, motoris d'avionis a reación, etc.

## Huentis

## Atijus

* webelements.com - Oru
* environmentalchemistry.com - Oru 
* Oru 
* Précius del oru i economia
Marfil

El **marfil** (del árabi *mar-al-fil*, güessu d'alifanti) es la parti de la dentina cubierta d'esmalti. El marfil mas apreciau es el d'alifanti porque puei sel comercializau ya que llega a pessal 70 quilus. Otru marfil de notabri miia es el de los dientis de la morsa. El marfil puei sel trebajau, i hue mu apreciau nel Antíguu Egitu i aluspues ena Grécia crássica. Ogañu se gasta pa hazel bolas de billal, teclas de pianu i esculturas.
 
## Atijus
Elefthería Arvanitáki

**Elefthería Arvanitáki** (en griegu *Ελευθερία Αρβανιτάκη*) cantora griega, celebri pol temas cumu *Δυνατά* u *Τα κορμιά και τα μαχαίρια* i representanta el géniru rebéticu.

## Via
Eleftheria tuvu nacéncia ena ciá d'El Pireu en Otubri el 1958, descendienti de família icária. Escomençó la su carrera musical nel 1980 nel grupu **Οπισθοδρομική Κομπανία**. Al sotru añu apaició nel discu Βαγγέλης Γερμανός, *Τα μπαράκια*, la su primel grabación.

Hue velaquí nel 1984 quandu espubricó el su primel discu en solitáriu, omónimu. A esti discu acontinarun *Τανιράμα* (1989), *Μένω εκτός* (1991), *Τα κορμιά και τα μαχαίρια* (1994),* Όλα στο φώς* (2004).  Entremeyas, espubricó várius discus recopilatórius i otrus en diretu.

Tien participau en albondus festivalis i conciertus. Campea la su atuación nel afechi los Juegus Olímpicus el 2004 acontecius en Atena. Cantó en várius WOMAD i llegó a holmal parti del conciertu Naviá 2006 en Reykjavik, nel grupu European Divas hunta Petula Clark, Sissel Kyrkjebø, Patricia Bardon, Ragga Gisla i Eivør Pálsdóttir. 

Á colabutau con muchius artistas, asseñalandu Cesária Évora ena canción *Sodade*, Ρόδες en *Φοβάμαι*, Νίκος Πορτοκάλογλου, Αλκίνοος Ιωαννίδης, Arto Tunçboyacıyan, entri los mas notabris. Tamién á emprestau la su vozi en numerosas bandas sonoras.

Angañu anda con el su nuevu discu entitulau *Και τα μάτια κι η καρδιά* cona produción Javier Limón.

## Discografia
Grabacionis pressonalis:
* *Ελευθερία Αρβανιτάκη*, 1984.
* *Κοντραμπάντο*, 1986.
* *Τανιράμα*, 1989.
* *Μένω εκτός*, 1991.
* *Η νύχτα κατεβαίνει*, 1993.
* *Τα κορμιά και τα μαχαίρια*, 1994.
* *Ζωντανά στους βράχους – Καλοκαίρι 95*, 1995.
* *Μεγάλες επιτυχίες*, 1995.
* *Τραγούδια για τους μήνες*, 1996.
* *Εκτός προγράμματος*, 1998.
* *The very best of 1989-1998*, 1999.
* *Τραγούδια για τους μήνες – Η γ’ πλευρά του δίσκου*, 200.
* *Εκπομπή*, 2001.
* *Live από το Γυάλινο Μουσικό Θέατρο*, 2002.
* *Eleftheria Arvanitaki Live*, 2003.
* *Τρία τραγούδια*, 2004.
* *Όλα στο φώς*, 2004.
* *Δρόμοι παράλληλοι*, 2005.
* *Δρόμοι παράλληλοι (Διεθνής εκδόση)*, 2006.
* *Γρήγορα η ώρα πέρασε*, 2006.
* *Δυνατά 1986-2007*, 2007.
* *Και τα ματιά κι η καρδιά*, 2008.

Grabacionis en Οπισθοδρομική Κομπανία:
* *Στης Ξανθής, στο Αιγινήτειο και στο αρματαγωγό Κως*, 1982.
* *Μια νύχτα με την Οπισθοδρομική Κομπανία*, 1983.
* *Στη μέση της κομπανίας*, 1984.
* *Μεγάλες επιτυχίες*, 1992.

## Atijus
* Páhina oficial
* Bitácora Eleftheria Arvanitaki
* Vídiu ''Δυνατά'' con Arto Tunçboyacıyan.
Queronea

Antígua ciá griega andi acontecierun dos emportantis batallas, pátria Plutarcu.

## Assitiamientu
**Queronea** (en griegu *Χαιρώναια*) hue una ciá situá en Beócia que limitaba al Norti cola perná el monti Parnassu, al Sul con el Elicón, a Ponienti el riu Cefissu, nu mu largu de pa Delfu. Esta ciá estaba rayandu con la Fócida.

## Estória
Nu hue una ciá grandi ena Antigüeá, viviendu de l’agricurtura i el refinau azeitis con finis melecinalis.

Anque Queronea es soná ena estoria pol acontecel nella dos emportantis batallas. 

Ena primel dellas runcharun los bandus ateniensis i tebanus contra el ehélcitu Filipu II de Macedoña. Tuvu lugal nel 338 e. C. i las ciais griegas passarun a sel tributárias el empériu macedoñu anque siguian conselvandu las libertais. 

La segunda las batallas aconteció nel 86 e. C., ya en epoca romana quandu Sila s’enfrontiló a los ehélcitus Mitridati IV i arrancó la compellación territorial los griegus nel empériu.

Nesta ciá tuvu nacéncia Plutarcu, inlustri políticu, diplomáticu i escrebiol griegu d’epoca romana.

Previvió en epoca romana, peru desapaició en epoca meyeval. 

Nu hue una ciá grandi ena Antigüeá, viviendu de l’agricurtura i el refinau azeitis con finis melecinalis.
Tensión

La **tensión**, el **voltahi** o **deferencia de potencial** es una manitú física que empulsa a los electronis a lu largu dun condutol nun cercuitu afechau. La deferencia e putencial tamién s'efine cumu el trebahu pol uniá e carga eherciu pol campu elétricu, sobri una paltícula cargá, pa movela dun lugal a otru. La tensión entri dos puntus dun campu elétricu es igual al trebahu que realiza dicha uniá de carga pusitiva pa transportala endi el puntu A al puntu B.
Nel Sistema Internacional, la deferencia de putencial se midi en voltios (V), al igual qu'el putencial.
## Atijus
* Elementary explanation of voltage at NDT Resource Center
Prehumi

Un **prehumi** (del latín *per*, pol; y *fumare*, humu) es la mescra hecha d'azeitis esencialis aromáticus, alcol i fihaol, gastau pa dal un golol agradabri al cuerpu, a un ohetu u a un espáciu abitau.
Órdenis crásicus

Un **ordin arquitetónicu**, drentu del contestu de la arquitetura crásica, es un sistema arquitetónicu que afeta al proyetu dun eificiu dotándu-li de caraterísticas propias. Los destintus órdenis arquitetónicus se crearun ena Antigüedá Crásica. Ena arquitetura griega crásica el ordin fihaba la relación entri el elementu que sustenta (la columna) i el sustentau (dintel). Los órdenis toscano i dórico son los más simplis i s'empleaban en esterioris, especialmenti enos templus adedicaus a los diosis masculinus. Los estilus jónico, corintio s'empleaban tantu nel enteriol cumu nel esteriol de los templus adedicaus a deidais femeninas.
## Atijus
* Leone Battista Alberti: ''De re aedificatoria''. Venedig 1485. In: Archimedes-Projekt der Max-Planck-Gesellschaft. 
* Sebastiano Serlio: ''Tutte l'opere d'architettura …''. Venedig 1585. In: UB Heidelberg. (Facsimil)
* Andrea Palladio: ''I Qvattro Libri Dell'Architettvra''. Venedig, 1581. In: UB Heidelberg. (Facsimil)
Disparaol schmitt

En eletrónica un **trigger Schmitt** o **disparaol de Schmitt** es un tipu especial de cercuitu conparaol. Hue desenroau pol estaunidensi Otto Herbert Schmitt.

## Huncionamientu
Un trigger Schmitt cambea el su estau de salia quandu la tension ena su entrá cola un determinau nivel; la salia no güelvi a cambeal quandu la entrá baja d'essi voltagi, sino qu'el nivel de tension pal cámbeu es otru destintu, mas baju qu'el primeru. A esti efeutu se conoci comu ciclu de istéresi.
 
El símbolu pa un trigger Schmitt es un triángulu que tien nel su enteriol el símbolu de la istéresi:

## Atijus
*Página qu'esprica el trigger Schmitt
*Biografía de Otto Schmitt
Luenga bretona

El **bretón** (*brezhoneg* en bretón) es una luenga celta palrá ena metá ociental de Bretaña (Baha Bretaña), en Fráncia. Tini angunas enfruéncias de la luenga francesa peru sólu nel vocabuláriu. Es destingen dos grupus dialectalis:
* Occidental (que agrupa les rehionis de Bro Kernev, Bro Dreger, Bro Leon i Bro Gwened) 
* Oriental (conhormau basicamenti pola rehión de Bro Gwened) 
Las diferencias dialectalis son minimas i se centran en la posición de l'acentu tonicu i la pronunciación. El vocabulariu i la gramatica d'ambus dos dialeutus varian bien pocu.

### Muestra testual
**San Huan V 1-8**
:*1. Er gommansamant e oa ar Ger, hag ar Ger a oa gand Doue, hag ar Ger a oa Doue.* 
:*2. He-ma a oa er gommansamant gand Doue.* 
:*3. An holl draou a zo bet gred drezan, hag hepzan n'eo bet gret netra hag a zo bet gret.* 
:*4. Ennan e oa ar vuez, hag ar vuez a oa goulou an dud.* 
:*5. Hag ar goulou a sklera en devalien, hag an devalien n' e deus ked e resevet.* 
:*6. Bez' e oe un den kaset gand Doue, hanvet Ian.*
:*7. He-ma a zeuaz da desteni, evit rei testeni diwarben ar goulou, evit ma kredche an holl drezan.* 
:*8. Ne ket hen a oa ar goulou, mes kaed e oa evit rei testeni diwarben ar goulou.* 
## Atihus

* Luenga bretona
* skolius
Coigu postal

El **coigu postal** es un conhuntu e númerus que, añaías a las señas, sirvin pa ordenal mehol el correu.

## Coigus postalis n'España

## Atihus estelnus
Páhina Correos pa consurtal los coigus postalis.
Muntadhar al-Zaidi

**Muntadhar al-Zaidi** (en árabi: منتظر الزيدي; latineau comu Muthathar, Muntadar, Muntazer u Muthathi - al Zaidi u al Zeidi) (Nasiriya, Iraq, 1979) es un periodista iraquín.

El 14 Diziembri de 2008, Zaidi se hizu conociu mundialmenti pol hondeal conos sus çapatus, unu tras d'otru, i llamal de "perru" al presienti salienti los Estaus Unius, George W. Bush en una ruea prensa. Dambas dos aicionis son consierás los mayoris ensultus nel mundu musulmán.. Esti periodista iraquín ya tuvu una atuación comparanti quandu tiró conas sus çapatillas deporti al Primel Menistru iraquín al-Maliki.. El juíciu encomençó el 19 Hebreru de 2009 i en él, Al Zaidi, se negó a descurpalsi. El 12 Marçu el 2009 se reabri el juíciu, aluspués dun descánsiu de tres semanas. Al Zaidi iju nuevamenti qu'era inocenti, i hue condenau essi mesmu dia a tres añus de carci. El 14 Setiembri 2009, un trebunal iraquín ordenó la su liberación pol güen comportamientu, enque se retrasó un dia pol mé la halta d'algunus decumentus.. Al dia siguienti, el 15 Setiembri 2009, hue liberau, i acusó a los sus carcelerus de torturas várias.

Pol mó destus acontecimientus, al-Zaidi es consierau un "éroi" la resisténcia iraquín a la envasión americana posteriol a la Guerra d'Iraq.

## Huentis

## Atijus
*Shoe Thrower Jailed for Attack on Bush pol Tim Albone, *The National*, (en ingrés) 13 Marçu 2009
*Where's al-Zaidi's Pulitzer? pol John Ross, *Counterpunch* (en ingrés), 24 Diziembri 2008
*Shoe-thrower Journalist, A Hero to Many (en ingrés)
Fierabrás

**Fierabrás** ( del francés: *a bras fier* "brazu bravu") sigun la leyenda (cantal de gesta anónimu), es un pressonaji giganti i sarracenu que conquistó i saquió Roma, robandu entri las sus alajas dos barrilis con los restus los perfumis con que s'embalsamó a Jesús. Es iju del rei Balán i germanu la enfanta Floripes. Runchó encontra Oliveros i perdió, convirtiendu-se nel su enseparabli amigu. Fierabrás, finalmenti cristianu, devolvió el bálsamu a Roma i passó a hormal parti los paladines Carlomagno.
Jesucristu

**Jesús de Nazaré**, llamau tamien **Cristu** u **Jesucristu**, es el presonagi central de las religionis llamás cristianas. La mayoria estoriaoris i espertus bíblicus cavildan qu'estus datus puein dalsi pol ciertus, una minoría estuyosus dua dela estoriciá Jesús de Nazaré. Dessisti, sin embargu, una tupa escritus cristianus (canónicus i apócrifus) al tentu dela su fegura. La muerti i la resurreición de Jesucristu son las dos dotrinas hundamentalis el cristianismu.
 
## Atijus p'ahuera
* Biblegateway.com Evangélius. 
* Jesus.Teología.UPSA.es El Jesús estóricu.
* El Jesús estóricu, pol Rafael Aguirre.
* https://web.archive.org/web/20140802122550/http://ccparagon.pangea.org/quehacemos/jesushistorico.htm possibiliais estoriciá
* El Jesús judiu 
* ''Historical Jesus Theories''
Barack Obama

**Barack Hussein Obama II** [bəˈrɑːk huːˈseɪn oʊˈbɑːmə], tuvu nacencia el 4 d'agostu de 1961 en Honolulu (Hawaii). Biembru'l Partiu Demócrata i senaol "junior" por Illinois dendi el 3 d'eneru de 2005 hata'l 16 de noviembri de 2008, hue presienti eletu delos Estaus Unius endispués de bel ganau las elecionis presiencialis aviás el 4 de noviembri de 2008. Barack Obama acupó oficialmenti el su cargu comu 44º Presienti los Estaus Uñius el 20 d'eneru de 2009. Essi mesmu añu se le atorgó el Premiu Nobel dela Pas.

Obama hue el primel afro-americanu en sel ligiu presienti delos Estaus Uníus, i tamién hue el primel en estal nominau candiatu a esti cargu por unu delos grandis partíus politicus desti país. Graduau pola Nuversiá de Columbia i la Escuela de Derechu de Harvard, ondi amás hue presienti dela Harvard Law Review, espublicación a tentu de leis dela nuversiá. Obama trebajó comu olganiçaol comunitario i comu avogau en derechu cevil enantis de sel ligiu comu senaol por Illinois entri 1997 i 2004. Hue profissol de Derechu costitucional ena Escuela de Derechu de la Nuversiá de Chicago entri los añus 1992 i 2004. Endispues de no conseguil un puestu ena Camara de Representantis delos Estaus Uníus nel añu 2000, escomençó una campaña pa sel senaol n'eneru 2003. Hue ligiu al fin comu senaol en noviembri 2004 cun 70% de los votus.

Obama anunció la su campaña palas elecionis generalis en hebreru 2007, i hue nombrau oficialmenti ena Convencion Democrata de 2008. Concurrió alas elecionis con Joe Biden comu candilatu a vicipresienti. Los candilatus el Partíu Republicanu apresentarun a John McCain (pa Presienti) i Sarah Palin (pa vicipresienta).

## Referencias

## Atijus p'ahuera
Miranda de Ebro

**Miranda de Ebro** es una puebración de la provincia de Burgus (Castilla i León, España).

## Atijus p'ahuera
* Ayuntamientu de Miranda de Ebro
Idir

**Idir** es el nombri artísticu de Hamid Cheriet (Cabília, 1949), cantautol argelinu, es unu de los mássimus esponentis dela música folk amazigh. A mediaus dela década delos 70 popularizó "A vava Inouva", una canción cabileña en luenga berébel.

## Discografía

*Ay Arrac Nagh (1979) 
*Le Petit village 
*Les Chasseurs de lumière (1993) 
*Identités (1999) 
*Deux rives un rêve (2002) 
*Entre scène et Terre (CD+DVD)

## Atijus
* Biography of Idir in Thamazight (Amazigh)
*Idir -Avava inouva
*Idir- Avava Inouva Lyrics
Spaniens Allgemeine Zeitung

**Spaniens Allgemeine Zeitung** es un pedióricu espubricau en Internet en alemán. La redación está assitiá en Els Poblets, ena província d'Alicanti.
 
## Atijus
*Homepage von Spaniens Allgemeiner Zeitung
*Deutschsprachige Zeitungen weltweit
Clitómacu

**Clitómacu** (en griegu *Κλειτόμαχος*) hue un filósofu cartahinés que deprendió ena Acaémia.

## Via
Clitómacu era d’orihin cartahinés, naciu quiziá pal 187 e. C. El su nombri verdaeru hue Asdruba. Estuviendu naquella ciá púnica le cumpria filosofal ena luenga natal enos tiempus moçus. Quandu arcançó la maurés, viahó pa las Atenas, andi se hizu discípulu Carnéadi, eminenti miembru la escuela l’Acaémia. Embahu la su direición escomençó a deprendel las torias filosóficas platónicas amás d’inlustralsi enas deferentis céncias. Hueraparti del conocimientu empartiu ena Acaémia, Clitómacu estuvu familiarizau conas dotrinas estocias i peripatéticas.

Quandu murió Carnéadi, Clitómacu queó al cargu la Acaémia, andi deprenderia destintus domas pol mé la su ferti produción escrita.

Gozó duna via larga, muriendu a finalis el su sigru, pal 109 e. C.

## Obra
Hue un autol prolíficu, llegandu a escrebil mas de 400 obras, cuyas naina se conselva. Las referéncias a ellas se conocin pol mé Cicerón i Dióheni Laérciu. Pol Cicerón se tien enteración dangunus titulinus cumu *De sustinendis offensibus* i *Περὶ αἱρέσεων*, huendu esta úrtima un possibri bandeu polas escuelas filosóficas la epoca i las sus destintas dotrinas.

## Abreviaturas
Esti autol, dalcuerdu con el catálogu abreviaturas el *Liddell-Scott*, alcibi l’abreviatura *Clitom.* del su nombri latinizau *Clitomachus*.

## Bibliografia
* Diógenes Laercio, *Vida de los más ilustres filósofos griegos*, trad. J. Ortiz y Sainz, Barcelona, Folio, 2002, II vol.
* Liddell H., G., Scott R., *A Greek-English Lexicon*, Oxford, 1996.
Lei de Grimm

La **Lei de Grimm** ("*Erste Deutsche* (*Germanische*) *Lautverschiebung*" en alemán) es un fenómenu de la época temprana la volución del germánicu i el armeniu.
–alreol el siglu I&nbsp;e.&nbsp;C.– por cual el conjuntu los fonemas ocrusivus sordus sonoós eredaus del indouropeu se transholmó por completu manteniendu el puntu d'alticulación peru cambeandu el mó. 
Esta lei no endilgaba ciertas escepcionis i hue completá posteriormenti pola lei de Verner, que tien en cuenta la posición del acentu. 

## Ocrusivas sordas
Tolas ocrusivas sordas volucionan en germánicu a fricativas sordas:

### Ejemprus
Los ejemprus siguientis amostraus muestran la volucion de parabras indouropeas, en tantu no se iga lo contrariu.

* **bhrāter* > góticu *brōþar*, anglosajón *brōðor*.
* **weik* > góticu *weihan*, altu alemán antiguu *wehan*.

## Ocrusivas sonoras aspirás

### Ejemprus
* **bhend* > antiguu sajón *bindan*
* *ghostis* > antiguu nórdicu *gestr*

## Ocrusivas sonoras

### Ejemprus
* *aug* > góticu *aukan*
* *regʷos*> antiguu nórdico *røkkr*

## Referencias


## Bibliografia
* Harald Wiese: *Eine Zeitreise zu den Ursprüngen unserer Sprache. Wie die Indogermanistik unsere Wörter erklärt*, Logos Verlag Berlin, 2007, ISBN 978-3-8325-1601-7.

## Atijus
* Ley de Grimm
Géminu

**Géminu** (en griegu *Γεμῖνος*) hue un astrónomu i matemáticu la Antigüeá.

## Biografía
Mu escasinus son los datus referentis a la via desti autol. Se desconoci el lugal la su nacéncia, anque polo común se dis sel de Roda, pos, a lo menus, anduvu largu tiempu viviendu nella. Nacel lo bichó pal primel quartu el sigru primeru e. C., quiziá en Roda. Allí escomençaria los sus estuyus embahu los endirguis Posidoniu, del que deprenderia céncias, pingándusi de l’astronomia i las matemáticas. Nu le sedrian desconocias las ensiñáncias i las noveais científicas alehandrinas dendi pa la su isla.

El escrebieru la su obra prencipal, la *Introdución a las cosas que brillan*, es de esbariciosu dataeru, pos son poquinas las referéncias. 

Cumu qualisquiel enteletual la epoca, aballaria pa Roma, quiziás endispués de bel conociu a Pompeyu dangún viahinu a la isla. Pol mé dél, se hadria cona ciaania romana.

## Obra
Héminu escrebió al tentu temas astronómicus i matemáticus con propósitu devurgaeru. La su prencipal obra es la *Εἰσαγωγή εἰς τὰ φαινόμενα* "*Introdución a las cosas que brillan*" u "*Introdución a los fenóminus*", obra de continiu astronómicu. Amás dellas, s’alcuentran otras que nu s’án conselvau cumu la *Ποσιδόνιου Μετεωρολογικῶν ἐξήγεσις* "*Espricación las custionis meteorolóhicas Posidóniu*" i la *Toria matemática*.

La prencipal obra, la *Εἰσαγωγή*, s’á trasmitiu deviia en quinzi capítulus andi se has un bandeu essehéticu pol custionis astronómicas heneralis cumu el zodiacu, los clissis, el mes lunal, los cérculus la esfera celesti, ortus, movicionis los pranetas, la Luna, el Sol i la Tierra i tal i mas.

## Abreviaturas
Dalcuerdu con el *Liddel-Scott*, esti autol alcibi la abreviatura *Gem.* del su nombri latinizau *Geminus*.

## Biblografía
* Arato, *Fenómenos*; Gémino, *Introducción a los fenómenos*, trad. E. Calderón Dorda, Mairil, Gredos, 1993.
* Liddell H., G., Scott R., *A Greek-English Lexico*n, Oxford, 1996.
Semónidi

**Semónidi** (en gr. *Σιμωνίδης*) hue un yambógrafu, elehíacu i cantautol griegu.

## Via
Lo tocanti a la pressona Semónidi se conoci pol mé la Suda i poquininus son los datus qu’ella da. Era natural la isla de Samu, isla cicládica, peru endispués aballaria pa la coloña sámia d’Amorgu (veloí el moti *ὁ Ἀμοργῖνος*). Afroreció pal 630 e. C. Se desconoci la fecha la su muerti i otrus rasgus la su via.

## Obra
Dalcuerdu cona Suda, Semónidi escrebió elehias en dos librus i comenta qu’angunus assiguran sel el primeru en bichal yambus. Gastó el dialeutu hónicu enos sus puemas. 

De la su obra se conselvan en mu güen estau menus abati 200 velsus, cuyus el puema mas largu es un yambu misóhinu andi se has un catálogu los tipus muheris

Los mesmitu qu’Arquílocu, Semónidi gastó el yambu pa ponel en velgüença i satirizal. Enos framentus elehíacus Semónidi canta con tristura la brevitú la via i los poquinus prazeris qu’esta ofreci. Cumu muchus cantautoris la antigüeá griega, cumu Minermu u Safu, el su tema prefiriu es la concéncia la muerti i la impoténcia anti ella.

## Abreviaturas
Dalcuerdu con el catálogu abreviaturas el *Liddell-Scott*, esti autol alcibi la bicha *Semon.* del su nombri latinizau *Semonides*.

## Bibliografia
* García Gual, C., *Antología de la poesía lírica griega*, Mairil, Alianza, 2004.
* Liddell H., G., Scott R., *A Greek-English Lexicon*, Oxford, 1996.
* Jacoby, F., *Fragmente der Griechischen Historiker*, Brill Academic Publishers, 1999.

## Atihus
* Yambu las muheris (en estremeñu)